Val Kilmer kiistää Michael Douglasin väitteet: "Minulla ei ole syöpää"
Keskiviikko 2.11.2016 klo 07.24
Val Kilmer ei sairasta omien sanojensa mukaan syöpää.
Val Kilmer kertoo voivansa hyvin huhuista huolimatta. (ALL OVER PRESS)
Näyttelijä Michael Douglas väitti alkuviikosta kollegansa Val Kilmerin sairastavan syöpää.
Kilmer on nyt kumonnut huhut.
Kilmerin voinnista on oltu huolissaan jo pidemmän aikaa.
Itsekin syöpätaistelun läpikäynyt Michael Douglas vahvistaa: Val Kilmerillä syöpä
Näyttelijä Michael Douglas kertoi alkuviikosta antamassaan haastattelussa kollegansa Val Kilmerin sairastavan syöpää. Douglasin mukaan sitkeiden syöpähuhujen keskellä oleva Kilmer sairastaisi samaa suualueen syöpää, kuin mistä Douglas itse parani jokunen vuosi takaperin.
Huhuja jatkuvasti kiistänyt Kilmer on tälläkin kertaa kieltänyt sairastavansa syöpää. Kilmer kirjoitti Facebook-profiiliinsa pitkän tekstin, jossa ei kuitenkaan syyttänyt ystäväänsä valheellisen tiedon levittämisestä.
- Rakastan Michael Douglasia, mutta hänellä on väärää tietoa. Tapasin Michaelin viimeksi pari vuotta sitten, jolloin pyysin häneltä apua, sillä halusin tutkia kurkussani olleen patin. Sain silloin kuitenkin loistavaa apua. Kieleni on vielä turvonnut hoidoista, ja olen kuntoutuksessa, mutta minulla ei ole syöpää, Kilmer muun muassa kirjoittaa.
Näyttelijä kirjoittaa myös, että monet fanit ovat saattaneet ottaa tähden hiljaisuuden merkkinä siitä, ettei näyttelijä pidä itsestään huolta, mutta kehottaakin fanejaan tulevaan tapaamaan itseään tulevan elokuvansa promootiotapahtumaan ja selvittämään itse näyttelijän nykykunnon.